CELEX: 32020D2215
Language: lt
Date: 2020-12-22 00:00:00
Title: Komisijos įgyvendinimo sprendimas (ES) 2020/2215 2020 m. gruodžio 22 d. kuriuo dėl Jungtinės Karalystės ir tam tikrų Didžiosios Britanijos Karūnos priklausinių įrašų trečiųjų šalių arba jų dalių, iš kurių leidžiama importuoti į Sąjungą galvijų sėklą, sąraše iš dalies keičiamas Įgyvendinimo sprendimo 2011/630/ES I priedas (pranešta dokumentu Nr. C(2020) 9552) (Tekstas svarbus EEE)

2020 12 28   
               
               
                  LT
               
               
                  Europos Sąjungos oficialusis leidinys
               
               
                  L 438/54
               
            
         KOMISIJOS ĮGYVENDINIMO SPRENDIMAS (ES) 2020/2215
         2020 m. gruodžio 22 d.
         kuriuo dėl Jungtinės Karalystės ir tam tikrų Didžiosios Britanijos Karūnos priklausinių įrašų trečiųjų šalių arba jų dalių, iš kurių leidžiama importuoti į Sąjungą galvijų sėklą, sąraše iš dalies keičiamas Įgyvendinimo sprendimo 2011/630/ES I priedas
         
            
               (pranešta dokumentu Nr. C(2020) 9552)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui (1), ypač į jos 8 straipsnio 1 dalį,
         kadangi:
         
                     (1)
                  
                  
                     Komisijos įgyvendinimo sprendimu 2011/630/ES (2) nustatomos galvijų spermos importo į Sąjungą sąlygos. Konkrečiau, to sprendimo I priede nustatomas trečiųjų šalių arba jų dalių, iš kurių valstybės narės turi leisti importuoti galvijų spermą, sąrašas;
                  
               
                     (2)
                  
                  
                     Jungtinė Karalystė pateikė, kaip nustatyta Įgyvendinimo sprendime 2011/630/ES, reikiamas garantijas, kad, pasibaigus Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo) numatytam pereinamajam laikotarpiui, Jungtinė Karalystė ir Karūnos priklausinys Džersis būtų įtraukti į to sprendimo I priedą, nedarant poveikio Sąjungos teisės taikymui Jungtinei Karalystei ir jos teritorijoje, kiek tai susiję su Šiaurės Airija, pagal Susitarimo dėl išstojimo Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu. Atsižvelgiant į Jungtinės Karalystės pateiktas garantijas, ši trečioji šalis ir Karūnos priklausinys Džersis turėtų būti įtraukti į Įgyvendinimo sprendimo 2011/630/ES I priedą;
                  
               
                     (3)
                  
                  
                     todėl Įgyvendinimo sprendimo 2011/630/ES I priedas turėtų būti atitinkamai iš dalies pakeistas;
                  
               
                     (4)
                  
                  
                     Susitarime dėl išstojimo numatytas pereinamasis laikotarpis baigiasi 2020 m. gruodžio 31 d., todėl šis Sprendimas turėtų būti taikomas nuo 2021 m. sausio 1 d.;
                  
               
                     (5)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo 2011/630/ES I priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas taikomas nuo 2021 m. sausio 1 d.
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. gruodžio 22 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 194, 1988 7 22, p. 10.
         
            (2)  2011 m. rugsėjo 20 d. Komisijos įgyvendinimo sprendimas 2011/630/ES dėl galvijų spermos importo į Sąjungą (OL L 247, 2011 9 24, p. 32).
      
      
         
            PRIEDAS
            Įgyvendinimo sprendimo 2011/630/ES I priedas iš dalies keičiamas taip:
            
                        1)
                     
                     
                        po Čilės įrašo įterpiamas šis įrašas:
                        
                                    „GB
                                 
                                 
                                    Jungtinė Karalystė  (*1)
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        po Islandijos įrašo įterpiamas šis įrašas:
                        
                                    „JE
                                 
                                 
                                    Džersis“.
                                 
                                 
                                     
                                 
                                 
                                     
                                 
                              
                  
               (*1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, taikant šio priedo nuostatas nuorodos į Jungtinę Karalystę neapima Šiaurės Airijos.“;